הארי פוטר וגביע האש (סרט)

הארי פוטר וגביע האש (באנגלית: Harry Potter and the Goblet of Fire) הוא סרט הקולנוע הבריטי-אמריקאי הרביעי בסדרת סרטי הפנטזיה האפית הארי פוטר. החברה המפיקה היא האחים וורנר והבמאי הוא מייק ניואל. הסרט יצא ברחבי העולם ב־18 בנובמבר 2005, ובישראל ב־8 בדצמבר.

בספר השיאים של גינס 2007 שבר הסרט שיא – ה-DVD הוא בעל קצב המכירה המהיר ביותר של סרט לא מונפש. בארצות הברית הוא הומלץ לצפייה מגיל 12 ומעלה ובבריטניה מגיל 13 ומעלה.

בהמשך לשינויים שנעשו לטירת הוגוורטס בסרט הקודם, בסרט זה נעשה שינוי נוסף כאשר בוטל חדר המבואה לפני הכניסה לאולם הגדול, והוא הוחלף לחצר שמקשרת למדרגות המעגן של הוגוורטס. שינוי זה נשאר עד הסרט האחרון, עד שהוחלט שוב לשנות כמה אלמנטים מהטירה לצורך הקרב על הוגוורטס.

עלילה

השנה הוגוורטס לוקחת חלק באירוע אגדי - טורניר הקוסמים המשולש, שבו שלושה תלמידים משלושה בתי ספר לקוסמים באירופה יתחרו בשלוש משימות קשות על ניצחון בטורניר. הארי, שבהפתעה נבחר למתמודד הרביעי, משתתף במשימות ומתחרה על הניצחון בטורניר בניסיון לפענח מי האדם שגרם לכניסתו לטורניר המסוכן. העלילה מסתבכת עוד יותר, כאשר וולדמורט חוזר לתחייה לעיניי הארי, ולאחר מכן נלחם בו.

הבדלים בין הסרט לספר ופרטים שהושמטו 
 למאבקה של הרמיוני למען זכויות גמדוני הבית ולדוֹבּי ולווינקי אין בכלל אזכור בסרט, למרות מרכזיות הסיפור בספר.
 שני בתי הספר האחרים, שבספר מתוארים כבתי ספר לבנים ולבנות ביחד, מוצגים בסרט כבתי ספר לבני מין אחד בלבד.
 דמויותיהם של וינקי, לודו בגמן, ביל וויזלי ופרסי וויזלי הושמטו מהסרט.
 בסרט לא מוזכר המשפט של בלטריקס לסטריינג', בעלה וגיסה בהגיגית של דמבלדור, אף על פי שבסרט מוזכר שברטי קראוץ' הבן דאג להביאם לאוכלי המוות.
 בסרט במשימה השלישית הושמטו העימותים עם המפלצות: הספינקס, סקרוט פוץ-תחת והאקרומנטולה (עכביש ענק) שבסוף המבוך.
 בסרט ברטי קראוץ' הבן חופשי לגמרי כשמזמן את האות האפל, והארי רואה אותו. בספר הוא כבול ותחת גלימת העלמות.
 בסרט וולדמורט לא מענה את אייברי כעונש, אבל דווקא חושף פנים של אוכלי מוות סוררים. בספר הוא רק מזכיר את שמותיהם.
 לאחר שברטי קראוץ' הבן מתגלה כמתחזה של עין-הזעם מודי ומקבל שיקוי ורטיסרום הוא אינו נחקר על עברו, בניגוד למתואר בספר.
 בסרט התלמידים מבובאטון ודורמשטרנג מגיעים ביום הראשון של השנה, עוד לפני הסעודה, אף על פי שבספר הם מגיעים בסוף אוקטובר.
 בספר הרמיוני חושפת כי ריטה סקיטר היא אנימאגית, לוכדת אותה וכופה עליה להפסיק במעשיה. בספר הבא היא משתמשת במידע כדי לכפות עליה לפרסם כתבה לטובת הארי. בסרטים חלק זה הושמט.
 בספר ישנו קטע בו הארי משוטט בלילה בבית-הספר עם מפת הקונדסאים, מבחין בשמו של ברטי קראוץ' (למעשה מדובר בקראוץ' הבן) ועוקב אחריו עד שהמפה נתפסת על ידי סנייפ. בסרט הסצנה הושמטה, ככל הנראה בגלל סצנה דומה להפליא שהוספה בסרט הקודם בלא שהופיעה בספר.
 בספר מוזכר מספר פעמים כי הטורניר מוגן, ומעשה ההקרבה כביכול של הארי בשביל אחותה של פלר מתגלה למפרע כתמימות אווילית. בסרט נאמר כי ניתן למות בתחרות, ומעשהו של הארי מוצג כגבורה הרואית.
 הסרט מציג את דמותו של ויקטור קרום כרפה שכל, ואת הקשר בינו להרמיוני כקשר חד פעמי שנפסק עם סיום הסרט בסצנה בה הרמיוני מסרבת להתחייב להתכתב עימו. בספר אין כל ניסיון להציגו כרפה שכל, וקשר המכתבים בינו להרמיוני נמשך גם בספרים הבאים.
 בעוד הספר מותיר בסימן שאלה את שאלת אשמתו הראשונית של ברטי קראוץ' הבן ומציב אפשרות כי למעשה נכלא באשמת שווא, בסרט הוא מודה באשמתו בפה מלא.
 אין בסרט כל ביאור לחיבור השרביטים של הארי וולדמורט וביאת רוחם של הוריו של הארי, מה שמציל אותו ממוות. העניין כולו נפתר במשפט סתום של דמבלדור, "אה... פריורי אינקאנטטם".
 כמו ביתר סרטי הסדרה, גם סרט זה חסר הסברים רבים המקשים להבינו, אפילו בדברים השייכים לגוף העלילה ממש:
 הסרט כלל לא מבהיר את מהלך שובו של וולדמורט בעקבות בריחתו של זנב-תולע.
 המזימה כולה, מטרותיה והסיבות לעשייתה כפי שהיא, לא הובהרו בסרט.

צוות השחקנים

קישורים חיצוניים

הערות שוליים

4
זוכי פרס בחירת הנוער: סרטים
סרטי 2005
סרטי האחים וורנר
סרטי המשך אמריקאיים
סרטי ילדים
סרטים אמריקאיים
ja:ハリー・ポッターと炎のゴブレット#映画